امریکا ونزوئلا-داکی دیپلومات‌لاری‌نین قالان حیسه‌سینی ده بو هفته گئری چاغیراجاغینی آچیقلادی.
بونو امریکانین خاریجی ایشلر ناظیری مایک پمپئو سوسیال مئدیا حسابیندا یایدیغی آچیقلاماسیندا بیلدیردی.
پمپئو آچیقلاماسیندا "امریکا ونزوئلا-داکی سفیرلیگینده اولان بوتون دیپلومات‌لارینی بو هفته گئری چاغیرا‌جاق. بو قرار ونزوئلا-دا پیس‌لشن وضعیتی عکس ائتدیریر" ایفاده‌سینی ایشلدیب.
قئید ائدک کی، امریکا خاریجی ایشلر ناظیرلیگی ژانویه آییندا ونزوئلا-داکی سفیرلیگینده وظیفه‌لی دیپلومات‌لاری‌نین بیر حیسه‌سی‌نین اؤلکه‌نی ترک ائتمه‌سینی ایسته‌میش، قالان محدود سای‌داکی دیپلومات‌لارین ایسه وظیفه‌لرینی داوام ائتدیره‌جک‌لرینی آچیقلامیشدی.
